JUDETUL CLUJ

MUNICIPIUL DEJ

**EXPUNERE DE MOTIVE**

**privind aprobarea atribuirii in folosință gratuita pentru o perioada de 15 ani a unor bunuri mobile către Serviciul de Ambulanta Cluj-Substația Dej**

 In temeiul prevederilor art.129 alin.(2), lit.c), art.196 alin.(1) lit.a) , art.108 lit.d), art.349, art.362 alin.2 din Ordonanța de urgenta a Guvernului nr.57/2019 privind Codul Administrativ;

Având in vedere:

Raportul Compartimentului Patrimoniu public si privat care propune Consiliului Local Dej, aprobarea atribuirii in folosință gratuita pentru o perioada de 15 ani a unor bunuri mobile către Serviciul de Ambulanta Cluj- Substația Dej, respectiv 7 buc. paturi cu saltea, având o valoare de inventar de 1785,00 lei/ buc., valoarea totala fiind 12.495,00 lei.

Adresa nr.7327/14.03.2022 a Stației de Ambulanta Dej, din cadrul Serviciului de Ambulanta Cluj, prin care ne solicita sprijinul pentru furnizarea a 7 paturi cu saltele , având in vedere stadiul actual de degradare al mobilierului si programul prelungit de munca al angajaților.

Darea in folosință se va face in baza unui contract de comodat intre cele doua părți, modelul contractului de comodat fiind prezentat in Anexa la prezenta hotărâre.

Prezentul Contract de comodat se încheie pe o perioada de 15(cincisprezece) ani, începând cu data semnării prezentului contract.

Fata de cele prezentate mai sus propun spre aprobare Consiliului Local Proiectul de Hotărâre.

PRIMAR

Ing.Morar Costan